**ELŐTERJESZTÉS**

Mőcsény Község Önkormányzata Képviselő - testületének 2020. január 28. nap

rendes/rendkívüli testületi ülésére

2. napirendi ponthoz

|  |  |
| --- | --- |
| Tárgy: | Döntés Mőcsény-Ker Kft. Felügyelő Bizottsági tagságról. |
| Előterjesztő: | Krachun Elemér polgármester |
| Előterjesztést készítette: | dr. Brandt Huba osztályvezető |
| Melléklet: | - |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

Tisztelt Képviselő-testület!

A Mőcsény-Ker Kft. tárolt cégkivonata értelmében a felügyelőbizottságok tagok adatai az alábbiak:

|  |  |
| --- | --- |
| 15. | **A felügyelőbizottsági tagok adatai** |
| 15/1. | László Péter *(an.: Nyisztor Borbála)*  7163 Mőcsény, Béke utca 38. Jogviszony kezdete: 2018/04/23 Jogviszony vége: 2023/04/23 |
|  | *Bejegyzés kelte:* 2018/05/03 *Közzétéve: 2018/05/08* |
|  | *Hatályos:* 2018/05/03 ... |

|  |  |
| --- | --- |
| 15/2. | Takács-Édes Szilvia *(an.: Dora Sára)*  7163 Mőcsény, Rákóczi utca 4. Jogviszony kezdete: 2018/04/23 Jogviszony vége: 2023/04/23 |
|  | *Bejegyzés kelte:* 2018/05/03 *Közzétéve: 2018/05/08* |
|  | *Hatályos:* 2018/05/03 ... |

|  |  |
| --- | --- |
| 15/3. | László Andrea *(an.: Kántor Mária)*  7163 Mőcsény, Béke utca 13. Jogviszony kezdete: 2018/04/23 Jogviszony vége: 2023/04/23 |
|  | *Bejegyzés kelte:* 2018/05/03 *Közzétéve: 2018/05/08* |
|  | *Hatályos:* 2018/05/03 ... |

A felügyelő bizottsági tagok közül László Péter valamint Takács-Édes Szilvia megbízatása lemondásukból fakadóan megszünt. Helyükre új tagok megválasztása szükséges.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdés értelmében „a köztulajdonban álló gazdasági társaságnál felügyelőbizottság létrehozása kötelező”.

A felügyelőbizottság feladata, hogy az ügyvezetést a jogi személy érdekeinek megóvása céljából ellenőrizze. A felügyelőbizottság tagjai a szervezet munkájában személyesen kötelesek részt venni és nagyon fontos követelmény, hogy a jogi személy ügyvezetésétől független személyeknek kell lenniük, akik tevékenységük során nem utasíthatók.

A Polgári Törvénykönyvről szóló 2013. évi V. törvény alábbiak szerint rendelkezik a felügyelő bizottságról:

**„3:26. §** *[A felügyelőbizottság létrehozása és tagsága]*

(1) A tagok vagy az alapítók a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze.

(2) A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.

(3) A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatóak.

(4) Az első felügyelőbizottság tagjait a létesítő okiratban kell kijelölni, ezt követően a döntéshozó szerv választja a felügyelőbizottsági tagokat. A felügyelőbizottsági tagsági jogviszony az elfogadással jön létre.

*(5) A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi.”*

Az FB tagjainak megválasztani javasoljuk Kasler Lászlónét valamint Teleki Jánosnét.

**Határozati javaslat:**

1. Mőcsény Község Önkormányzata Képviselő-testülete Kasler Lászlóné (an.: Csötönyi Teréz) 7164 Bátaapáti, Petőfi utca 2., Teleki Jánosné (an.: Ribánszki Margit) 7163 Mőcsény, Béke u. 54. szám alatti lakosokat a Mőcsény-Ker Kft. (Mőcsény, Béke u. 2., cgj: 17-09-011617) felügyelő bizottsági tagjainak választja 2020. február 1-től 2025. február 1-ig.
2. Mőcsény Község Önkormányzata Képviselő-testülete a Mőcsény-Ker Kft. alapító okirat módosítását a határozat 1. pontja szerinti tartalommal jóváhagyja.

Határidő: azonnal

Felelős: Krachun Elemér polgármester

Végrehajtásért felel: Dr. Brandt Huba osztályvezető

Mőcsény, 2020. január 2.

Krachun Elemér s.k.

polgármester